ടോപ്കാപി കൊട്ടാരം

തുർക്കിയിലെ  പ്രധാന നഗരം ആയ ഇസ്താംബുൾ നഗരത്തിൽ സ്ഥിതി ചെയ്യുന്ന  കൊട്ടാരം ആണ് ടോപ്കാപി.  നാനൂറോളം വർഷം (1465-1856) തുർക്കിയിലെ ഓട്ടോമാൻ സുൽത്താന്മാരുടെ പ്രധാന വാസ സ്ഥലം ആയിരുന്നു ഈ കൊട്ടാരം. ഓട്ടോമാൻ ഭരണകാലത്ത്, ഒരു രാജകീയ വസതി എന്നതിന് പുറമെ, സുൽത്താന്മാർ നടത്തിയ  പൊതു ചടങ്ങുകളുടെ വേദി കൂടി ആയിരുന്നു ഈ കൊട്ടാരം. ഇന്ന് അത് ഒരു സംഗ്രഹാലയവും (Museum)  ഇസ്താംബുളിലെ പ്രധാനപ്പെട്ട ഒരു വിനോദ സഞ്ചാര കേന്ദ്രവും കൂടി ആണ്.  ഓട്ടൊമൻ സാമ്രാജ്യത്തിലെ ഏറ്റവും പ്രധാനപ്പെട്ട കൊട്ടാര സമുച്ചയമാണിത്.  1985- ൽ യുനെസ്കോ ലോക പൈതൃക സ്ഥലങ്ങളുടെ പട്ടികയിൽ ടോപ്കാപി കൊട്ടാരം ചേർക്കപ്പെട്ടു. ICOMOS (2006). "2006 Periodic Reporting" (PDF). State of Conservation of World Heritage Properties in Europe SECTION II. UNESCO. Retrieved 2008-09-17.
ബൈസന്റൈൻ കോൺസ്റ്റന്റിനോപ്പിൾ പിടിച്ചടക്കിയ സുൽത്താൻ മുഹമ്മദ് (മുഹമ്മദ് II)  ആണ് ഇതിന്റെ നിർമ്മാണം 1459-ൽ  തുടങ്ങി വച്ചത്. കൊട്ടാരസമുച്ചയത്തിൽ പ്രധാനമായ നാല് അകത്തളങ്ങളും അനേകം കൊച്ചു കെട്ടിടങ്ങളുമുണ്ട്. പിന്നീടുള്ള നൂറ്റാണ്ടുകളിൽ അതതുകാലത്തെ സുൽത്താന്മാർ ഇതിൽ അനേകം പുതുക്കിപ്പണികൾ നടത്തി. ഒരുകാലത്ത് നാലായിരത്തോളം ആൾക്കാരുടെ വാസസ്ഥലമായിരുന്നു ഈ കൊട്ടാരസമുച്ചയം. ഇതിനുള്ളിൽ പള്ളികൾ, ആശുപത്രി, ബേക്കറികൾ എന്നിവയുണ്ടായിരുന്നു.  Simons, Marlise (1993-08-22). "Center of Ottoman Power". New York Times. Retrieved 2009-06-04.

 അവലംബം 

Turhan Can, Topkapi Palace, Orient Turistik Yayinlar Ve Hizmetler Ltd., Istanbul, 1994;
Turner, J. (ed.) - Grove Dictionary of Art - Oxford University Press, USA; New edition (January 2, 1996); ISBN 0-19-517068-7

വർഗ്ഗം:ചരിത്രപ്രധാനമായ നിർമ്മിതികൾ
വർഗ്ഗം:കൊട്ടാരങ്ങൾ